Die wêreld in foto’s – 10 Julie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Feesgangers beskerm hulself teen ŉ kalf wat oor hulle gaan spring op die vierde dag van die San Fermin-fees in Pamplona, Noord-Spanje. Feesgangers van reg oor die wêreld stroom elke jaar na Pamplona waar hulle agt dae lank die geleentheid kry om aan die bulwedloop en stiergevegte deel te neem. (Foto: Alvaro Barrientos, AP) Ondersteuners van die Bangsamoro-basiese wet (BBL) neem ŉ selfie terwyl hulle buite die lokaal wag waar ŉ konferensie Dinsdag in Manila in die Filippyne plaasvind. Die BBL is ŉ voorgestelde ooreenkoms tussen die Filippynse regering en Moslem-rebelle wat ŉ outonome streek in die suide van die Filippyne wil vestig. (Foto: Aaron Favila, AP) ŉ Seun dryf Dinsdag op ŉ termiese kombers in ’n oorstroomde straat in Mumbai, Indië. Swaar reën het dié Indiese stad getref wat verskeie gebiede oorspoel het en mense ontredderd gelaat het. (Foto: Rafiq Maqbool, AP) Die Duitse kanselier, Angela Merkel, kyk toe terwyl sy en die Chinese eerste minister, Li Keqiang, ŉ voorlegging vir outonome bestuur bywoon by die Tempelhof-lughawe in Berlyn, Duitsland. (Foto: Fabrizio Bensch, AP) Switserland se Silvan Dillier poseer vir foto’s voor die begin van die vierde fase van die Tour de France-fietswedren van 195 kilometer. Die fietsryers begin in La Baule en eindig in Sarzeau, Frankryk. (Foto: Peter Dejong, AP)